মাসুদ রানা, লন্ডন থেকে: বাংলাদেশ রিপাবলিক যখন ১৯৭১ সালের ১০ই এপ্রিল গঠিত এবং ১৭ই এপ্রিল মুজিবনগরে বিশ্বের সামনে ঘোষিত হয়, তার পরিচালনা ও নেতৃত্বদানকারী সরকার ছিলো নির্বাহী ক্ষমতাসম্পন্ন একটি রাষ্ট্রপতিশাসিত সরকার। রাষ্ট্রপতি ছিলেন শেখ মুজিবুর রহমান, যিনি পাকিস্তানে বন্দী থাকার কারণে তাঁর স্থলে অস্থায়ী রাষ্ট্রপতি হিসেবে দায়িত্ব পালন করেন সৈয়দ নজরুল ইসলাম। অর্থাৎ, স্বাধীন জাতি হিসেবে বাঙালির যাত্রা শুরু হয় নির্বাহী রাষ্ট্রপতিশাসিত সরকারের পরিচালনায় তাদের জাতি-রাষ্ট্র প্রতিষ্ঠার মাধ্যমে।